A Inkomoko y’ubusonga:
· Icyitegererezo cya Yesu
· Ni iyihe sano iri hagati y’ubuntu bw’Imana no gutanga kwayo? (2 Abakorinto 8:1–2)
· Imana yahaye ubuntu bwayo amatorero yo muri Makedoniya, maze “byasesekariyemo ubutunzi, ku bw’iby’ubuntu batanze” (2 Abakorinto 8:2). Kandi ubu ni ubuntu bwa Yesu kuri bo, no kuri twe: Nubwo yari umutunzi, yahindutse umukene (2 Abakorinto 8:9); Yavuye mu Ijuru aza kuba ku Isi; Yaretse gutegeka Isanzure yose maze aba umubaji; Yavuye ahantu hūje amahoro, aza gutura mu gihugu cy’umwanzi; Ikamba ry’ubwami yarigurānye ikamba ry’amahwa.
· Kandi byose yabikoze kubw’urukundo yadukunze! (Yoh. 15:13; Ef. 5:2; Gal. 2:20; 1 Yoh. 3:16).
· Igisubizo ku buntu bwakiriwe
· Reba uko Abanyamakedoniya bakoresheje ubuntu bagiriwe:
(1) Bakiriye ubuntu bwa Yesu (2 Abakorinto 8:9)
(2) Bihaye Yesu (2 Abakorinto 8:5)
(3) Bingingiye guhabwa amahirwe yo gufasha abandi (2 Abakorinto 8:4)
(4) Mu bukene bwabo, batanze ibirenze ubushobozi bwabo (2 Abakorinto 8:2–3)
· Ibi bitwigisha iki?
(1) Gushima ubuntu bw’Imana (2 Abakorinto 9:15). Yesu yatanze byose ku bwacu. Gushima kwacu kugaragarira mu cyifuzo cyo kumwiyegurira byuzuye.
(2) Icyifuzo cyo gusangiza abandi imigisha y’Imana (2 Abakorinto 9:11a). Duha abandi kuko twabanje guhabwa n’Imana.
(3) Urukundo ruzira uburyarya (2 Abakorinto 8:24). Gutanga ni ikimenyetso cy’uko urukundo rwāsābye mu mitima yacu.
B Uburyo bwo gushyira mu ngiro ubusonga:
· Kugambirira gukwiriye 
· Gahunda Pawulo yari yaratanze yari iyo gukusanya ituro ridasanzwe riturutse mu matorero ya Makedoniya na Akaya (intara Korinto yari iherereyemo) kugira ngo rifashe itorero ry’i Yerusalemu (Abaroma 15:26).
· Ubwo intumwa yatangaga iyi gahunda i Kolosayi umwaka umwe mbere yaho, yakiriwe neza cyane, nubwo nta ntego zihariye zari zarashyizweho icyo gihe (2 Abakorinto 9:1–2). Ariko, buri wese mu bagize itorero yiyemeje mu mutima we gutanga ingano runaka (2 Abakorinto 9:7a).
· Mu gihe cyo gutegura ituro, buri muryango ugomba kwisuzuma no kugambirira intego zikwiriye, hakurikijwe uko batungishijwe.
· Indi ngingo Pawulo yagambiriye ni uko batagombaga gutegereza gutangira byose icyarimwe, ahubwo bakabika ibyo muri buri cyumweru kugeza igihe bagereye ku ntego bateganyije (1 Abakorinto 16:2). Bityo, igihe Pawulo yabageragaho, yakiranaga ibyishimo ibyasonzoranyijwe (2 Abakorinto 9:3–5).
· Inyifato ikwiriye
· Kugira ngo Pawulo ashishikarize Abakolosayi kugira ubuntu bwo gutanga, abaha urugero rwa Makedoniya. Muri ayo matorero, abavandimwe bari baragaragaje inyifato ikwiriye kandi y’icyitegererezo mu gutanga amaturo yabo, kuko batanze…
(1) bafite ibyishimo (2 Abakorinto 8:2a). Bumvise bishimiye kuba bashoboye gutanga.
(2) bafite ubuntu (2 Abakorinto 8:2b). Ubukene bwabo ntabwo bwari inzitizi.
(3) ku bushake (2 Abakorinto 8:3). Babikoze ku bushake kandi byizanye.
(4) nk’amahirwe (2 Abakorinto 8:4). Ibi byababereye uburyo bwo kwerekana urukundo bakunda Imana n’itorero
(5) nk’igikorwa cyo kwiha Imana (2 Abakorinto 8:5). Kwiyegurira Imana kwabo kwabaviriyemo kwitangira abandi
C Imbuto y’ubusonga:
· Ubumwe bw’itorero
· Ituro ryajyanywe i Yerusalemu ryagize izindi ngaruka nziza (2 Abakorinto 9:12).
· Abayuda n’Abanyamahanga bahurijwe mu murunga w’ubumwe kubera ubufasha n’ishimwe (Abaroma 15:26–27). Bityo, intego nyamukuru y’intumwa yagezweho: ubumwe mu itorero.
· Indi ngaruka nziza ni uko uburyo ituro ryatanzwemo bufite isomo ridasanzwe kuri twe muri iki gihe: byose bigomba gukorwa muri gahunda, hanakurikizwa inzira zikwiriye.
· Pawulo yatoranyirije Tito guhagararira isonzoranya ry’amaturo, kandi amatorero yashyizeho abavandimwe bo kumufasha muri uwo murimo (2 Abakorinto 8:16–24). Nta bundi buryo bwiza bwari buhari bwo gusonzoranya amaturo no kuyohereza i Yerusalemu.
